
Mostar, 15.09.2026. godine

Federalno ministarstvo energije, rudarstva i industrije, na osnovu člana 200. Zakona o upravnom postupku ("Službene novine Federacije BiH",br. 2/98, 48/99 i 61/22), člana 42. stav (4) Zakona o električnoj energiji Federacije Bosne i Hercegovine („Službene novine Federacije BiH“, broj 60/23) i čl. 19. i 23. stav (4) Pravilnika o izdavanju energetske dozvole (Službene novine Federacije BiH“, broj 51/24)  postupajući po zahtjevu privrednog društva „INTERLIFT“ d.o.o. Posušje sa sjedištem Vukovarska 47, Posušje u predmetu izdavanja Energetske dozvole za izgradnju energetskog objekta „Tihaljina“ od 20.07.2026. godine i dopune zahtjeva od 17.09.2026. godine, donosi:
R  J  E  Š  E  N  J  E

1. Produžava se ENERGETSKA DOZVOLA privrednom društvu „INTERLIFT“ d.o.o. Posušje, za izgradnju solarne fotonaponske elektrane „Tihaljina“, odobrene snage priključenja 19,99 MW, planirane godišnje proizvodnje električne energije od 33.920 MWh, a koja se planira graditi na području općine Grude.
2. Produžena energetska dozvola iz tačke 1. dispozitiva ovog rješenja izdaje se na period važenja koji ne može biti duži od roka utvrđenog u prvobitnoj energetskoj dozvoli, nakon čega se energetska dozvole ne može više produžavati.
3. Planirano vrijeme izgradnje elektrane iz tačke 1. dispozitiva ovog rješenja je 2026. godina. 

4. Imalac dozvole dužan je da sarađuje i postupa po zahtjevima Ministarstva za dostavljanje podataka, te da obavijesti Ministarstvo o svim nastalim promjenama u vezi sa ispunjenjem kriterija za izdavanje energetske dozvole.

5. Imalac dozvole dužan je nakon završetka izgradnje elektrane o tome obavijestiti Ministarstvo i dostaviti odobrenje za upotrebu.

6. Ovo rješenje stupa na snagu danom donošenja i objavljuje se na web stranici Ministarstva.

O b r a z l o ž e n j e

Privredno društvo „INTERLIFT“ d.o.o. Posušje, se zahtjevom od 20.07.2026. godine i dopunom zahtjeva od 17.09.2026. godine, podnesenim u propisanoj formi i obrascu, obratilo Federalnom ministarstvu energije, industrije i rudarstva (u daljnjem tekstu: Ministarstvo) za produženje energetske dozvole za izgradnju solarne fotonaponske elektrane „Tihaljina“, instalisane snage 19,99 MW, odobrene snage priključenja 19,99 MW, planirane godišnje proizvodnje električne energije od 33.920 MWh, a koja se izgradila na području općine Grude, u skladu sa članom 42. stav (4) Zakona o električnoj energiji Federacije Bosne i Hercegovine („Službene novine Federacije BiH“, broj 60/23 – u daljem tekstu Zakon) i člana 28. Pravilnika o izdavanju energetske dozvole (Službene novine Federacije BiH“, broj 51/24 - u daljem tekstu Pravilnik). 

Uz predmetni zahtjev dostavljena je sljedeća dokumentacija:
· Mišljenje, broj: 06-03-23-8-323-2/21 od 29.11.2021. godine, izdato od Ministarstva prostornog uređenja, graditeljstva i zaštite okoliša, Zapadnohercegovačke županije,
· Odgovor od Agencije za vodno područje Jadranskog mora, broj: 40-1/45-1-517-1/24 od 17.09.2024. godine, da ne podliježu izdavanju vodnih akata,
· Rješenje o izmjeni lokacijske dozvole, broj: UP/I-broj: 05/1-23-26-1/25 od 24.01.2025. godine, izdato od Službe za prostorno uređenje, imovinsko-pravne i katastarske poslove, Općina Grude,

· Rješenje o izmjeni građevinske dozvole, broj: UP/I-broj: 05/1-23-26/25 od 24.01.2025. godine, izdato od Službe za prostorno uređenje, imovinsko-pravne i katastarske poslove, Općina Grude,

· Izmjene uslova za priključak na prenosnu mrežu br: 110/24 od 14.03.2024. godine izdatih od Elektroprenos Bosne i Hercegovine a.d. Banja Luka, broj: 03-7831-29/2021 od 19.02.2025. godine,
· Uslove za priključak na prenosnu mrežu br: 110/24 od 14.03.2025. godine izdatih od Elektroprenos Bosne i Hercegovine a.d. Banja Luka,
· Ugovor o koncesiji broj: 01-234-5/25-75 od 08.07.2025. godine, potpisan između koncesora Vlade županije Zapadnohercegovačke - Široki Brijeg i koncesionara privredno društvo „INTERLIFT“ d.o.o. Posušje.
· Izjavu o prihvatanju uslova za priključak korisnika na prenosnu mrežu 110 kV, 220 kV i 400 kV, od 10.05.2025. godine.
Uvidom u podneseni zahtjev Ministarstvo je utvrdilo da je zahtjev nepotpun i o tome obavjestilo ponosioca zahtjeva. 
Privredno društvo „INTERLIFT“ d.o.o. Posušje je dana 17.09.2026. godine dostavilo sljedeću dokumentaciju:  Uslove za priključak korisnika na prenosnu mrežu br: 110/24 od 14.03.2024. godine izdatih od Elektroprenos Bosne i Hercegovine a.d. Banja Luka, Izmjene uslova za priključak na prenosnu mrežu br: 110/24 od 14.03.2024. godine izdate od Elektroprenosa Bosne i Hercegovine a.d. Banja Luka, broj: 03-7831-29/2021 od 19.02.2025. godine i Mišljenje Agencije za vodno područje rijeke Save broj: 40-1/45-1-517-1/24 od 17.09.2024. godine, isti je potpunio svoj zahtjev. Shodno članu 17. Pravilnika Ministarstvo je utvrdilo da je zahtjev potpun, te pristupilo ocjeni kriterija za izdavanje energetske dozvole propisanih članom 4. Pravilnika koji se odnose na:
· vrstu i korištenje primarnih izvora energije;

· sigurnost elektroenergetskog sistema, postrojenje i prateće opreme;

· mogućnost priključenja na elektroenergetski sistem;

· lokaciju i upotrebu zemljišta;

· zaštitu okoliša i osiguranje trajne kontrole uticaja na okoliš;

· energijsku efikasnost;

· kvalifikovanost podnosioca zahtjeva;

· doprinos ispunjenju  ciljeva u korištenju obnovljivih izvora energije;

· doprinos smanjenju emisija stakleničih i štetnih gasova i čestica.

Na osnovu priložene dokumentacije dostavljene uz zahtjev, Ministarstvo je utvrdilo da su ispunjeni kriteriji za produženje energetske dozvole, te u skladu sa čl. 19. i 20. Pravilnika, Ministarstvo je utvrdilo nacrt energetske dozvole, broj: 05-13-1-26/26 od 18.09.2026. godine, obavijestilo podnosioca zahtjeva pisanim putem o utvrđenom nacrtu energetske dozvole za izgradnju solarne fotonaponske elektrane „Tihaljina“, instalisane snage 19,99 MW, odobrene snage priključenja 19,99 MW, planirane godišnje proizvodnje električne energije od 33.920 MWh, a koja se planira graditi na području općine Grude, te objavilo Obavještenje za javnost na svojoj internet stranici.
Na osnovu navedenog, a u skladu sa članom 23. stav (4) Pravilnika, odlučeno je kao u dispozitivu ovog rješenja. 

Podnosilac zahtjeva uplatio je federalnu upravnu taksu propisanu Zakonom o federalnim upravnim taksama i Tarifi federalnih upravnih taksi („Službene novine Federacije BiH“, br. 6/98, 8/00, 45/10, 43/13 i 98/17), na podnijeti zahtjev po tarifnom broju 24.a u iznosu od 10,00 KM. 
Pouka o pravnom lijeku

Ovo rješenje je konačno u upravnom postupku i protiv njega nije dozvoljena žalba, ali nezadovoljna stranka može pokrenuti upravni spor podnošenjem tužbe. Tužba se podnosi Kantonalnom sudu u Mostaru u roku od 30 dana od dana prijema ovog rješenja. Uz tužbu se prilaže i ovo rješenje u prepisu ili kopiji.

